
Kasutusloa andmine (Piiri tn 28)
1. ASJAOLUD JA MENETLUSE KÄIK
10.09.2019 ehitisregistri keskkonda laekus läbivaatamiseks Piiri tn 28 kinnistul asuvale aiamajale (ehitisregistri kood 120853974), kasutusloa taotlus nr 1911371/17386-1. Taotlusele on lisatud aiamaja audit (töö nr 4/2019, koostaja TADF Ehitus OÜ registrikood 12503172). Auditi aruande kohaselt on aiamaja kasutamine ohutu. Aiamaja ehitusaasta on 1994. Ümberehitus toimus ilma projektita ja ehitusloata.

Ehitusseadustiku ja planeerimisseaduse rakendamise seaduse § 28 lõike 6 kohaselt ehitise ohutuse hindamisel võetakse aluseks ehitusprojekt. Ehitusprojekti puudumisel tehakse ehitise ohutuse hindamiseks ehitise audit. Ehitise audit asendab loa- või teavitamismenetluses ehitusprojekti. Ehitise auditi tellib omanik.

10.09.2019 ehitisregistri keskkonnas, koduleht www.ehr.ee, on genereeritud kasutusloa taotluse eelnõu nr 1912371/14149, menetluse nr 184774, mis suunati ehitisregistri kaudu Arhitektuuri- ja Linnaplaneerimise Ameti geodeesia ja maakorralduse osakonnale, arhitektuuri ja planeerimise osakonnale ning Päästeameti Ida Päästekeskusele kooskõlastamiseks. Esitatud dokumentides on avastatud puuduseid ning ehitisregistri elektroonilise keskkonna kaudu kasutusloa taotlus on mitu korda tagastatud puuduste kõrvaldamiseks.
17.03.2020 ehitisregistri elektroonilisse keskkonda kõrvaldatud puudustega kasutusloa taotlus nr 1911371/17386-9 on taasesitatud menetlemiseks. On genereeritud uus kasutusloa taotluse eelnõu nr 1912371/14149-8. 23.03.2020 kõik menetlusse kaasatud isikud kooskõlastasid kasutusloa taotluse kasutusloa väljastamiseks. Päästeamet ehitisregistri kaudu kooskõlastas kasutusloa taotluse eelnõu kasutusloa väljastamiseks märkusega haldusaktile “Hoone vastab I kasutusviisiga ehitisele esitatavatele olulistele tuleohutusnõuetele, kuid puudub väline tulekustutusvesi“. 
Vastavalt ehitusseadustiku § 55 kohaselt kasutusloa andmisest keeldumise põhjused puuduvad ning aiamajale  võib anda kasutusloa.
2.   ÕIGUSLIKUD ALUSED
2.1.
Ehitusseadustiku § 51 lõike 1 kohaselt kasutusloa annab kohaliku omavalitsuse üksus, kui seadusega ei ole sätestatud teisiti.

2.2. Narva Linnavalitsuse Arhitektuuri- ja Linnaplaneerimise Ameti põhimääruse §9  punkti 2 kohaselt järelevalve osakonna põhiülesandeks on ehitus- ja kasutuslubade taotluste menetlemine ning linnavalitsuse vastavasisuliste korralduste ettevalmistamine, mille alusel toimub ehitusloa või kasutusloa andmine, muutmine, kehtetuks tunnistamine või keeldumine andmisest.

3.  OTSUS

Anda kasutusluba  Piiri tn 28 kinnistul oleva aiamaja kasutamiseks (ehitisregistri kood  120853974, auditi aruanne töö nr 4/2019, koostaja TADF Ehitus OÜ).
4. RAKENDUSSÄTTED

4.1. Korraldus jõustub seadusega sätestatud korras. 

4.2.Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada 
kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30                     päeva jooksul arvates korralduse teatavakstegemisest.  

